ສະຫະຣັດ ສະແດງຄວາມວິຕົກກັງວົນ ກ່ຽວກັບການຈັດສົ່ງ ຊາວມົ້ງ ກັບຄືນໄປລາວ
ຂ່າວສຳຄັນອື່ນໆ: ປະເທດໄທ ກ່າວປ້ອງກັນແຜນການ ຜັກດັນຊາວມົ້ງ; ນັກຄັດຄ້ານຣັຖບານ ຄົນສຳຄັນໃນຈີນ ຖືກຕັດສິນໂທດ ຈຳຄຸກ 11 ປີ; ພວກກະບົດທາລີບານ ນຳວີດ
ກະຊວງການຕ່າງປະເທດ ສະຫະຣັດ ໄດ້ອອກຖແລງການ ສະບັບນຶ່ງ ສະແດງ ຄວາມວິຕົກກັງວົນກ່ຽວກັບແຜນການຈັດສົ່ງຊາວລາວ ເຜົ່າມົ້ງ ແບບບໍ່ສະມັກໃຈ ຈາກປະເທດໄທ ກັບຄືນໄປ ລາວນັ້ນ ຂໍ້ຖແລງ ຂອງທ່ານ MARK TONER ຮັກສາການ ໂຄສົກກະຊວງການຕ່າງປະເທດສະຫະ ຣັດ ທີ່ນຳອອກເຜີຍແຜ່ ໃນວັນພະຫັດວານນີ້ ກ່າວວ່າ ສະຫະຣັດມີຄວາມວິຕົກກັງວົນ ເປັນທີ່ສຸດ ກ່ຽວກັບ ລາຍງານຂ່າວ ໃນການທີ່ເຈົ້າໜ້າທີ່ໄທພວມກະກຽມ ທີ່ຈະຈັດສົ່ງ ແລະບໍ່ໄດ້ເປັນໄປ ດ້ວຍຄວາມສະມັກໃຈອົພຍົບຊາວລາວເຜົ່າມົ້ງ 4 ພັນ 200 ຄົນ ຈາກສູນບ້ານຫ້ວຍນ້ຳຂາວໃນຈັງຫວັດເພັຊບູນ ປະເທດໄທ ໄປຍັງປະເທດລາວ ແລະພວກເຮົາມີຂໍ້ສັງເກດວ່າຣັຖບານແຫ່ງຣາຊອານາຈັກ ໄທ ໄດ້ພິຈາຣະນາເຫັນວ່າ ຊາວມົ້ງຈຳນວນນຶ່ງທີ່ບ້ານຫ້ວຍນ້ຳຂາວ ແມ່ນຈຳເປັນຕ້ອງ ໄດ້ຮັບການປົກປ້ອງຄຸ້ມຄອງ ນອກນັ້ນແລ້ວສະຫະຣັດ ຍັງມີຄວາມວິຕົກກັງວົນ ກ່ຽວກັບສະຖານະການ ຂອງຊາວມົ້ງອີກ 158 ຄົນທີ່ຢູ່ບ່ອນຄຸມຂັງ ຂອງເຈົ້າໜ້າທີ່ກວດຄົນເຂົ້າເມືອງ ທີ່ຈັງຫວັດໜອງຄາຍປະເທດໄທ ຊຶ່ງທັງໝົດ ໄດ້ຖືກພິຈາຣະຈາ ໂດຍອົງການຂ້າຫລວງໃຫຍ່ອົພຍົບຂອງສະຫະປະຊາຊາດວ່າ ເປັນອົພຍົບ ທີ່ຕ້ອງຈຳເປັນຕ້ອງ ໄດ້ຮັບການປົກປ້ອງຄຸ້ມຄອງ ນາຍົກຣັຖມຸນຕຣີໄທທ່ານ ອະພິຊິດ ເວດຊາຊີວະ ໄດ້ກ່າວປ້ອງກັນແຜນ ການທີ່ຈະຈັດສົ່ງ ຊາວມົ້ງອົພຍົບກັບຄືນໄປລາວ ຫລັງຈາກນາໆຊາດ ໄດ້ສະແດງຄວາມວິຕົກກັງ ວົນເພີ້ມຂຶ້ນ ກ່ຽວກັບເຣື່ອງນີ້ ທ່ານອະພິຊິດ ກ່າວໃນວັນພະຫັດວານນີ້ວ່າ ໄທຈະບໍ່ລ່ວງລະ ເມີດ ສິດທິມະນຸດ ຂອງພວກອົພຍົບ ທີ່ອາສັຍ ຢູ່ທີ່ສູນແຫ່ງນຶ່ງ ໃນຈັງຫວັດເພັຊບູນ ທາງພາກ ເໜືອຂອງໄທ ໃນມື້ວັນພຸດ ຜ່ານມານີ້ໂຄສົກຂອງກອງທັບໄທ ກ່າວວ່າ ຊາວມົ້ງ 4 ພັນຄົນ ຈະຖືກສົ່ງກັບຄືນໄປລາວພາຍໃນ ອາທິດໜ້ານີ້ ແຕ່ແນວໃດກໍຕາມ ພວກຊາວມົ້ງເຫລົ່ານີ້ ໄດ້ຊອກສແວງຫາຊ່ອງທາງເພື່ອຂໍລີ້ພັຍ ອີງຕາມການກ່າວອ້າງທີ່ວ່າ ພວກເຂົາເຈົ້າ ໄດ້ຖືກປະຫັດປະຫານໂດຍຣັຖບານລາວ ຂະນະດຽວກັນ ໃນມື້ວານນີ້ ອົງການສະຫະປະຊາຊາດກໍໄດ້ຮຽກຮ້ອງໃຫ້ໄທ ຢຸດເຊົາແຜນການ ທີ່ຈະຈັດສົ່ງຊາວມົ້ງ ກັບຄືນໄປລາວ ຈີນໄດ້ຕັດສິນໂທດນາຍ LIU XIAOBO ນັກຄັດຄ້ານຣັຖບານຄົນສຳຄັນ ໃຫ້ຈຳຄຸກເປັນ ເວລາ 11 ປີ ໃນຂໍ້ຫາຊອກຫາຊ່ອງທາງໂຄ່ນ ລົ້ມຣັຖບານ ຫລັງຈາກຜູ້ກ່ຽວໄດ້ຮຽກຮ້ອງໃຫ້ ດຳເນີນການ ປະຕິຮູບ ທາງດ້ານການເມືອງ ຢ່າງກວ້າງຂວາງແລະຍຸຕິການຄອບງຳຂອງ ພັກຄອມມູນິສ ນາຍ LIU ແມ່ນນຶ່ງ ໃນຜູ້ຂຽນ ບົດຄວາມຮ້ອງຮຽນໂດຍກົງ ໃຫ້ມີການເປີດເສ ຣີທາງດ້ານການເມືອງ ຢູ່ໃນປະເທດຈີນໃນອັນ ທີ່ເອີ້ນກັນວ່າ ກົດບັດ 08 ລາວໄດ້ຖືກຈັບ ໃນ ເດືອນທັນວາປີກາຍບໍ່ດົນກ່ອນທີ່ ບົດຄວາມດັ່ງ ກ່າວ ຈະຖືກພິມເຜີຍແຜ່ ຫລາຍໆພັນຄົນໄດ້ພາກັນລົງນາມ ໃນກົດບັດທີ່ວ່ານີ້ ໃນຮອບປີຜ່ານມາ ທັງໆທີ່ໄດ້ ມີການຫ້າມບໍ່ໃຫ້ອອກຂ່າວ ແລະການກວດກາ ທາງອິນເຕີແນັດ ເຮັດໃຫ້ຊາວ ຈີນສ່ວນໃຫຍ່ຍັງບໍ່ຮູ້ຈັກຫຍັງ ກ່ຽວກັບເຣື່ອງນີ້ ໃນວັນສຸກມື້ນີ້ ສານແຫ່ງນຶ່ງທີ່ນະຄອນຫລວງປັກກິ່ງ ໄດ້ອອກ ຄຳພິພາກສາ ລຸນຫລັງທີ່ໄດ້ ມີການດຳເນີນຄະດີເປັນເວລາ 2 ຊົ່ວໂມງ ໃນຕົ້ນອາທິດນີ້ ຊຶ່ງໃນການ ດຳເນີນຄະດີດັ່ງກ່າວ ໄອຍະການໄດ້ກ່າວຫານາຍ LIU ໃນຄວາມຜິດຮ້າຍແຮງ ພວກກະບົດທາລີບານໄດ້ ນຳເຜີຍແຜ່ວີດີໂອທີ່ເຊື່ອກັນວ່າກ່ຽວກັບທະ ຫານອະເມຣິກັນ ຄົນນຶ່ງ ທີ່ຖືກຈັບໂຕໄປໃນ ອັຟການິສຖານເມື່ອ 6 ເດືອນຜ່ານມາແລ້ວ ນັ້ນ ພົລທະຫານ BOWE BERGDAHLໄດ້ຫາຍສາບສູນ ໃນທ້າຍເດືອນມິຖຸນາຜ່ານ ມາຫລັງຈາກໄດ້ອອກຈາກຄ້າຍບ່ອນທີ່ຜູ້ກ່ຽວ ປະຈຳການຢູ່ ທີ່ແຂວງ PAKTIKA ໄປພ້ອມ ກັບຊາວອັຟການິສຖານ 3ຄົນ ໃນວີດີໂອ ທີ່ນຳອອກເຜີຍແຜ່ ໃນມື້ນີ້ ຜູ້ຊາຍຄົນນຶ່ງ ທີ່ໃສ່ໝວກເຫລັກແວ່ນຕາດຳ ແລະເຄື່ອງແບບ ທະຫານ ໄດ້ຣະບຸໂຕລາວວ່າ ແມ່ນນາຍ BERGDAHL ອາຍຸ 23 ປີ ລາວກ່າວວ່າ ອັຟການິສຖານ ຈະກາຍເປັນວຽດນາມ ບ່ອນຕໍ່ໄປ ຂອງສະຫະຣັດ ນອກຈາກວ່າຊາວອະເມຣິກັນ ຈະພາກັນລຸກຂຶ້ນ ແລະຍຸຕິການກະທ ຳທີ່ໄຮ້ສາຣະທັງໝົດເຫລົ່ານີ້ ສຳນັກວາຕິກັນ ກ່າວວ່າ ການ ອ່ວຍພອນ ຕາມປະເພນີ ທີ່ເຄີຍປະຕິບັດກັນມາ ຂອງພຣະສັນຕະປະປາ BENEDICT ຈະມີຂຶ້ນ ຕາມໝາຍກຳນົດການໃນວັນສຸກມື້ນີ້ ທັງໆທີ່ໄດ້ ເກີດເຫດຮ້າຍ ໃນລະຫວ່າງ ການປະກອບພິທີ ທາງສາສນາໃນຄ່ຳຄືນ ກ່ອນວັນບຸນຄຣິສຕ໌ມາສ ເວລາແມ່ຍິງຄົນນຶ່ງ ໄດ້ບຸກຂ້າມເຄື່ອງກີດຂວາງແລະດຶງພຣະສັນຕະປະປາ ໃຫ້ລົ້ມລົງ ທີ່ພຣະ ວິຫານເຊັນປີເຕີ້ ພຣະສັນຕະປະປາບໍ່ໄດ້ຮັບ ບາດເຈັບ ແຕ່ປະການໃດ ແຕ່ພຣະກາຣ໌ດີນານ ROGER ETCHEGARAY ຈາກຝຣັ່ງໄດ້ຖືກ ຕຳໃຫ້ລົ້ມລົງ ແລະເຮັດໃຫ້ຂາ ຂອງເພິ່ນກຫັກ ແລະຖືກຫາມອອກໄປ ຈາກບໍຣິເວນທີ່ປະກອບພິທີທາງສາສນາ ໂຄສົກຂອງສຳນັກ ວາຕິກັນ ກ່າວໃນວັນສຸກມື້ນີ້ວ່າແມ່ຍິງອາຍຸ 25 ປີ ທີ່ຖືສັນຊາດອີຕາລີ ແລະສວິດເຊີແລນ ບໍ່ມີອາວຸດແຕ່ໂຄສົກເວົ້າວ່າ ນາງເປັນໂຣກຈິດ ແລະໄດ້ຖືກນຳໂຕສົ່ງ ໂຮງພະຍາບານແລ້ວ ໂຄສົກກ່າວຕື່ມວ່າ ແມ່ຍິງຄົນນີ້ ເຄີຍໄດ້ພະຍາຍາມມາແລ້ວ ທີ່ຈະບຸກເຂົ້າໄປຫາພຣະສັນຕະປະປາ ໃນລະຫວ່າງ ການປະກອບພິທີທາງສາສນາ ໃນຕອນທ່ຽງຄືນ ຂອງປີກາຍ ເຈົ້າໜ້າທີ່ສືບສວນ ຂອງປາກິສຖານ ໄດ້ໃຊ້ເວລາເພີ້ມຕື່ມ ໃນການ ສອບປາກຄຳພວກຊາວໜຸ່ມອະເມຣິກັນ 5 ຄົນ ທີ່ສົງສັຍວ່າ ພະຍາຍາມທີ່ຈະເຂົ້າຮ່ວມກຸ່ມພວກ ຫົວຮຸນແຮງນັ້ນ ໃນວັນສຸກມື້ນີ້ ສານແຫ່ງນຶ່ງ ຂອງປາກິສຖານທີ່ແຂວງປັນຈາບ ໄດ້ອະນຸມັດ ເວລາຕື່ມອີກ 10 ມື້ ໃຫ້ແກ່ຕຳຣວດເພື່ອສອບ ປາກຄຳພວກໜຸ່ມນ້ອຍຈຸນີ້ ພວກໜຸ່ມນ້ອຍອະ ເມຣິກັນທັງ 5 ຊຶ່ງທັງໝົດ ແມ່ນມາຈາກເຂດ ນະຄອນຫຼວງວໍຊິງຕັນ ໄດ້ຖືກຈັບ ໃນຕົ້ນ ເດືອນນີ້ ທີ່ເຮືອນຂອງຫົວໜ້າກຸ່ມຫົວຮຸນແຮງ JAISH-E-MUHAMMAD ທີ່ຖືກທາງການປາກິສຖານຫ້າມຢູ່ທີ່ເມືອງ SARGODHA ຕຳຣວດເວົ້າວ່າ ພວກໜຸ່ມນ້ອຍທັງ 5 ໄດ້ໃຊ້ອິນເຕີແນັດເພື່ອຕິດຕໍ່ ກັບກຸ່ມຫົວຮຸນແຮງ ໃນປາກິສຖານ ກ່ອນທີ່ພວກເຂົາເຈົ້າຈະເດີນທາງໄປຈາກ ສະຫະຣັດ ໃນທ້າຍເດືອນ ພະຈິກຜ່ານມາ ກຸ່ມປົກປ້ອງສິດທິພົລເມືອງ ຂອງຊາວມຸສລິມກຸ່ມນຶ່ງ ກ່າວວ່າ ພວກຊາວໜຸ່ມເຫລົ່ານີ້ໄດ້ເຮັດວິດີໂອເທັບ ອຳລາ ໂດຍມີເນື້ອນັຍໃຈຄວາມວ່າ ຊາວມຸສລິມ ຕ້ອງໄດ້ຮັບການປົກປ້ອງຄຸ້ມຄອງ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ